**ELEMENTI I MJERILA PRAĆENJA, PROVJERAVANJA I OCJENJIVANJA UČENIKA**

Nastavni predmet: **NJEMAČKI JEZIK**

Razred: **4. - 8.**

Učiteljica: **Anamarija Antić, prof.**

***Elementi provjeravanja i ocjenjivanja:***

***a) Razumijevanje***

***b) Govorne sposobnosti***

***c) Pisano izražavanje***

***d) Jezične zakonitosti-gramatika***

**a) Razumijevanje**

|  |
| --- |
| ***Odličan (5)*** *Nakon čitanja/ slušanja teksta učenik točno odgovara na pitanja, ispravlja netočne tvrdnje, točno povezuje riječi i njihove definicije, točno nadopunjuje zadane rečenice, prijevod rečenica je točan, te razumije jezičnu poruku (ne prevodi doslovce).* |
| ***Vrlo dobar (4)*** *Nakon čitanja/ slušanja teksta učenik uglavnom (više od 77%) točno odgovara na postavljena pitanja, točno ispravlja većinu netočnih tvrdnji te može povezati većinu riječi i njihovih definicija, točno nadopunjuje više od 77% zadanih rečenica, uglavnom točno prevodi rečenice te razumije jezičnu poruku.* |
| ***Dobar (3)*** *Nakon čitanja/ slušanja teksta učenik sporije, ali uz pomoć učiteljice točno odgovara na postavljena pitanja (više od 64%), uz pomoć učiteljice točno ispravlja dio netočnih tvrdnji te povezuje dio riječi i njihove definicije, može točno nadopuniti dio zadanih rečenica i samo djelomično razumije jezičnu poruku (neke rečenice prevodi doslovno).* |
| ***Dovoljan (2)*** *Nakon čitanja/ slušanja teksta učenik razumije samo dijelove teksta, sporije i uz pomoć učiteljice točno odgovara na više od pola postavljenih pitanja (više od 51%), koristeći uglavnom kratke odgovore, povezivanje riječi i definicija teče otežano, ali uz pomoć učiteljice ipak uspijeva, a točno prevodi samo kratke, jednostavne rečenice.* |

**b) Govorne sposobnosti**

|  |
| --- |
| ***Odličan (5)*** *– izražava svoje misli tečno i dosta pravilno, zna upotrijebiti pravu riječ i frazu na pravom mjestu, s pravilnim izgovorom i intonacijom. Usvojeni vokabular uspješno prenosi na nove situacije. Samostalno opisuje osobe, predmete i situacije, samostalno povezuje i prepričava elemente priče, dijaloga i razgovora samostalno iznosi rezultate skupnog ili pojedinačnog rada, vrlo uspješno vodi kratke dijaloge u sklopu poznatih situacija.* |
| ***Vrlo dobar (4)*** *– govori korektno koristeći osnovni fond riječi i fraza, ponekad upotrijebi riječ ili frazu neadekvatno. U pojedinim elementima izgovora i intonacija nije sigurna. Djelomično samostalno opisuje osobe, predmete i situacije uz manju pomoć povezuje i prepričava elemente priče, dijaloga i razgovora, samostalno iznosi rezultate skupnog ili pojedinačnog rada, uz manju pomoć vodi kratke dijaloge u sklopu poznatih situacija.* |
| ***Dobar (3)*** *– služi se skromnim fondom riječi i ponekad upotrebljava riječ ili frazu neadekvatno za misao koju želi izraziti. Neadekvatno upotrijebljenu riječ ili frazu može ispraviti uz pomoć učiteljice. Može se sporazumijevati. Uz model i manju pomoć učiteljice prepričava elemente priče, dijaloga i razgovora i opisuje osobe, predmete i situacije, treba ga poticati da iznosi rezultate skupnog ili pojedinačnog rada, djelomično samostalno vodi kraće dijaloge poznatih situacija.* |
| ***Dovoljan (2)*** *– pravi ozbiljne pogrješke u konverzaciji i izgovoru, rijetko nalazi odgovarajuće riječi ili fraze. Teško se izražava, rječnik oskudan. Uz pomoć i vođenje učiteljice jednostavnim rečenicama opisuje osobe, predmete i situacije, uz pomoć iznosi rezultate pojedinačnog rada. Uz pomoć, vođenje i model učiteljice prepričava kraće priče, reproducira kratke dijaloge uz ponavljanje za modelom.* |
| ***Nedovoljan (1)-*** *nije u stanju usmeno se izraziti u razgovoru. Ni uz pomoć učiteljice ne služi se osnovnim fondom riječi i ne može se sporazumjeti.* |

**c) Pisano izražavanje**

|  |
| --- |
| ***Odličan (5)-*** *može pismeno izraziti svoje misli samostalno i kreativno, bez većih gramatičkih i ortografskih pogrješaka. Po diktatu piše točno i bez većih ortografskih pogrješaka. Samostalno odgovara na zadana pitanja i rješava zadatke nakon pročitanog teksta.* |
| ***Vrlo dobar (4)****- može pismeno izraziti svoje misli samostalno, s ponekom gramatičkom ili*  *ortografskom pogrješkom. Po diktatu piše s malo pogrješaka. Djelomično samostalno piše razne vrste tekstova prema uzorku, većinom samostalno odgovara na zadana pitanja i rješava zadatke nakon pročitanog teksta.* |
| ***Dobar (3)*** *– ne može bez pomoći izraziti svoje misli pismenim putem. Pravi veće ortografske i gramatičke pogrješke. Po diktatu pravi veći broj pogrješaka. Uz pomoć učiteljice i dodatne upute piše razne tekstove prema uzorku, djelomično samostalno pisano odgovara na zadana pitanja i rješava zadatke nakon pročitanog teksta.* |
| ***Dovoljan (2)*** *– nije se sposoban samostalno pismeno izražavati pa ga se mora voditi kroz pismeni rad (pitanja, popunjavanje). Po diktatu piše s puno pogrješaka. Uz pomoć učiteljice i dodatne upute piše kraće tekstove prema uzorku, teže pismeno odgovara na zadana pitanja i rješava zadatke nakon pročitanog teksta.* |
| ***Nedovoljan (1)*** *– nije se sposoban pismeno izražavati ni uz pomoć učiteljice. Po diktatu*  *piše s jako velikim brojem pogrješaka.* |

**d) Jezične zakonitosti - gramatika**

|  |
| --- |
| ***Odličan (5)*** *Učenik je u potpunosti usvojio tvorbu i uporabu glagolskih vremena, te ostalih gramatičkih sadržaja koji su do tog trenutka obrađeni, te ih pravilno upotrebljava u pismenom i usmenom izražavanju.* |
| ***Vrlo dobar (4)*** *Učenik rješava zadatke s gore navedenim gramatičkim sadržajima u rasponu od 80% do 89%.* |
| ***Dobar (3)*** *Učenik rješava zadatke s gore navedenim gramatičkim sadržajima u rasponu od 65% do 79%.* |
| ***Dovoljan (2)*** *Učenik rješava zadatke s gore navedenim gramatičkim sadržajima u rasponu od 51% do 64%.* |

***Aktivnost i odnos prema radu***

*Učenikova aktivnost, kao i nedostatak aktivnosti, prati se i bilježi na svakom satu u rubriku za opisno praćenje učenika.*

*Učenici trebaju redovito pisati domaću zadaću, što će se provjeravati na svakom satu kao i redovito imati pribor za nastavu.*

***Zaključna ocjena*** *se ne izvodi računanjem aritmetičke sredine, već proizlazi iz brojčanih ocjena i opisnog praćenja učenika tijekom cijele šk. godine i može biti veća ako je učenik pokazao napredak u drugom polugodištu. Opisno praćenje će utjecati na završnu ocjenu.*